b'\n_START_ARTICLE_\nWALL-E (videopeli)\n_START_SECTION_\nPelaaminen\n_START_PARAGRAPH_\nWALL-E:t\xc3\xa4 pelatessa pelaajan t\xc3\xa4ytyy l\xc3\xa4p\xc3\xa4ist\xc3\xa4 lukuisia jaksoja ja episodeja, jotka liittyv\xc3\xa4t ainakin jollain tavoin elokuvaan. Jokaisessa episodissa pelaajan t\xc3\xa4ytyy auttaa WALL-E-robottia p\xc3\xa4\xc3\xa4sem\xc3\xa4\xc3\xa4n m\xc3\xa4\xc3\xa4r\xc3\xa4np\xc3\xa4\xc3\xa4h\xc3\xa4n. WALL-E voi tuhota lukuisia vihollisia ja esineit\xc3\xa4 elokuvasta tutulla leikkauslaaserilla, puskemalla laatikkopuskun tai heitt\xc3\xa4m\xc3\xa4ll\xc3\xa4 erilaisia kuutioita. Pelaaja kohtaa silloin t\xc3\xa4ll\xc3\xb6in erin\xc3\xa4k\xc3\xb6isi\xc3\xa4 kuutioita, sill\xc3\xa4 muun muassa nelj\xc3\xa4nness\xc3\xa4 episodissa pelaaja kohtaa r\xc3\xa4j\xc3\xa4ht\xc3\xa4vi\xc3\xa4 kuutioita, joita tarvitaan aina lukuisten esineiden ja seinien tai ovien r\xc3\xa4j\xc3\xa4ytt\xc3\xa4miseen. Axiomin toisessa episodissa pelaaja kohtaa magneettikuutioita, joita tarvitaan erilaisten j\xc3\xa4ttikokoisten magneettikuutioiden siirt\xc3\xa4miseen. H\xc3\xa4n voi my\xc3\xb6s tehd\xc3\xa4 tuhottujen vihollisten roskakasoista heitett\xc3\xa4vi\xc3\xa4 kuutioita. Pelaaja kohtaa ymp\xc3\xa4ri pelimaailmaa erilaisia laatikoita, joista h\xc3\xa4n voi saada eri v\xc3\xa4risi\xc3\xa4 putkiloita, joista muun muassa punaiset t\xc3\xa4ytt\xc3\xa4v\xc3\xa4t WALL-E:n leikkauslaaserin mittaria. Pelaaja voi saada leikkauslaaserin t\xc3\xa4ytt\xc3\xb6putkiloita my\xc3\xb6s erilaisista automaateista joita on asennettu ymp\xc3\xa4ri pelimaailmaa. Pelaaja voi l\xc3\xb6yt\xc3\xa4\xc3\xa4 my\xc3\xb6s pelin episodeihin piilotettuja esineit\xc3\xa4, kuten viem\xc3\xa4rinavaajan, kiikarit ja megafonin._NEWLINE_WALL-E:n energiana toimii elokuvan tavoin aurinkoenergia fysiikka, jota saa lis\xc3\xa4\xc3\xa4 lukuisista auringons\xc3\xa4teilykohdista. Pelaaja kohtaa my\xc3\xb6s silloin t\xc3\xa4ll\xc3\xb6in elokuvasta tuttuja apulaisbotteja joista esimerkiksi yksi osaa rikkoa erilaisia suurikokoisia laatikoita py\xc3\xb6rimishy\xc3\xb6kk\xc3\xa4yksell\xc3\xa4 sek\xc3\xa4 botti, joka voi avata erilaisia normaalisti auki saamattomia ovia. Aina yhden tason l\xc3\xa4p\xc3\xa4isty\xc3\xa4 pelaaja saa l\xc3\xa4p\xc3\xa4isem\xc3\xa4st\xc3\xa4\xc3\xa4n episodista pisteit\xc3\xa4, joita h\xc3\xa4n voi k\xc3\xa4ytt\xc3\xa4\xc3\xa4 erilaisten konseptikuvien avaamiseen, mit\xc3\xa4 voi avata Extra-moodissa. Joissakin kohdissa pelaajan t\xc3\xa4ytyy my\xc3\xb6s ohjata EVE-nimisell\xc3\xa4 robotilla, joka on elokuvan tavoin WALL-E:n ihastus. EVE:n tasoissa pelaajan t\xc3\xa4ytyy lent\xc3\xa4\xc3\xa4 sill\xc3\xa4 m\xc3\xa4\xc3\xa4r\xc3\xa4np\xc3\xa4\xc3\xa4h\xc3\xa4n ja v\xc3\xa4ltt\xc3\xa4\xc3\xa4 kaikenlaisiin esteisiin osumisia. EVE voi tuhota erilaisia vastaan tulevia laatikoita omalla laserpyssyll\xc3\xa4. Peli sis\xc3\xa4lt\xc3\xa4\xc3\xa4 my\xc3\xb6s moninpelitilan, jossa pelaaja voi pelata lukuisia tarinatilasta tuttuja haasteita/minipelej\xc3\xa4 kavereiden kanssa.\n_START_SECTION_\nVastaanotto\n_START_PARAGRAPH_\nEri konsoleiden versioiden arvosanoissa oli arvosteluissa vaihtelevuutta, varsinkin PlayStation 3:n, Xbox 360:n ja Wiin versioiden v\xc3\xa4lill\xc3\xa4. Arvostellessaan Xbox 360 -versiota IGN totesi, ett\xc3\xa4 sen sijaan ett\xc3\xa4 he ostaisivat pelin, he menisiv\xc3\xa4t katsomaan elokuvan itsess\xc3\xa4\xc3\xa4n WALL-E:sta. 30. hein\xc3\xa4kuuta 2008 menness\xc3\xa4 peli\xc3\xa4 oltiin myyty yli miljoona kappaletta. Peli nimitettiin GameSpotin \xe2\x80\x9dBest 2008\xe2\x80\x9d -gaalassa \xe2\x80\x9dYll\xc3\xa4tt\xc3\xa4v\xc3\xa4n hyv\xc3\xa4 peli\xe2\x80\x9d ja \xe2\x80\x9dParas luovuutta hy\xc3\xb6dynt\xc3\xa4v\xc3\xa4 lisenssi\xe2\x80\x9d -luokkiin, mutta ei voittanut kummassakaan.\n_START_SECTION_\nErikoinen L\xc3\xa4hi-Id\xc3\xa4n julkaisu\n_START_PARAGRAPH_\nPelin julkaisija THQ oli tehnyt Pluto Games -yhti\xc3\xb6n kanssa yhteisty\xc3\xb6t\xc3\xa4 ja julkaissut lokalisoidun painoksen pelist\xc3\xa4 L\xc3\xa4hi-Id\xc3\xa4ss\xc3\xa4, tehden ensimm\xc3\xa4isen l\xc3\xa4nsimaissa kehitetyn pelin k\xc3\xa4\xc3\xa4nt\xc3\xa4misen arabian kielelle. Strategialla pyrittiin vetoamaan paikallisiin pelaajiin heid\xc3\xa4n julkaisemalla peli hein\xc3\xa4n omalla kielell\xc3\xa4\xc3\xa4n, ja sitoutumaan julkaisemalla enemm\xc3\xa4n heid\xc3\xa4n kielelleen lokalisoituja pelej\xc3\xa4 tulevaisuudessa. Kuitenkin, k\xc3\xa4\xc3\xa4nnetty versio on saatavilla vain PlayStation 3:lle, Xbox 360:lle ja PlayStation Portablelle, vaikka peli onkin siell\xc3\xa4 saatavilla kaikille muillekin alustoille. Arabian kielelle k\xc3\xa4\xc3\xa4nnetty versio julkaistiin 27. kes\xc3\xa4kuuta 2008 (vaikka elokuva itsess\xc3\xa4\xc3\xa4n julkaistiin siell\xc3\xa4 3. hein\xc3\xa4kuuta).'